- Jeg har heller ingen intentioner om at sælge mine aktier - slet ikke, hvis kinesere dukker op, siger Brøndbys hovedaktionær Jan Bech Andersen

Brøndbys hovedaktionær Jan Bech Andersen er kommet til Vestegnen for at slå rødder. I løbet af de seneste fire år har han smidt mere end 200 millioner kroner i projektet på Vestegnen. Han startede som en af de mindre aktionærer, men sidder i dag på aktiemajoriteten.

Til trods for den store investering har Jan Bech Andersen ingen intentioner om at sælge sine aktier eller for den sags skyld sælge dele af aktie-porteføljen. Og det er faktisk uanset, hvem der skulle dukke op.

Tidligere på sommeren sagde Michael Laudrups agent, Bayram Tutumlu, i et interview med BT, han har tilbudt at købe halvdelen af Jan Bech Andersens Brøndby-aktier med forsikring om, at han siden kunne sende gode spillere til Vestegnen.

Den del ville Jan Bech Andersen ikke kommentere, da det kom frem fra Bayram Tutumlu, men nu taler Brøndbys storaktionær om det i Brøndby Biblen, et magasin på 100 sider udelukkende om Brøndby, som du kan få med Ekstra Bladets papirudgave tirsdag.

- Jeg har aldrig modtaget et seriøst, skriftligt tilbud på mine aktier fra nogen mennesker. Jeg har fået forespørgsler, men aldrig noget jeg betragter som seriøst, siger Jan Bech Andersen, der også afviser, at kinesiske investorer kunne komme på banen som fremtidige ejere af Brøndby.

Jan Bech Andersen har aldrig fået seriøst bud fra Tutumlu. Foto: Jens Dresling

- Det vil være helt forkert at sælge Brøndby til kinesere. Det vil slet ikke passe til den måde klubben er bygget op. Men jeg skal slet ikke sælge mine aktier. Her og nu ligger der en stor personlig tilfredsstillelse for mig i at få flyttet Brøndby derhen, hvor vi ønsker det. Jeg har stor fokus på udviklingen af klubben og derfor er min hensigt naturligvis at blive i mange år, fastslår Jan Bech Andersen.

Han ser således sin investering som et langsigtet projekt og vil ikke være til at lokkes til et salg.

Ud over interviewet med Jan Bech Andersen kan du i Brøndby Biblen, der udkommer sammen med Ekstra Bladet tirsdag, læse en række interview.

Daniel Agger fortæller i et stort interview, hvordan han oplevede at komme hjem til Brøndby

Per Bjerregaard fortæller gennem en række fotos historien om Brøndby

Klublegenden Tom Køhlert fortæller om sin tid som træner og tror på bedre tider i Brøndby

Fortællingen om Brøndbys supportere, der stod bag den første klubfankultur i Danmark.

Kåringen af de 64 største Brøndby-legender

Derudover en masse statistik – alle Brøndbys slutplaceringer siden 1964 samt meget mere over 100 sider.

Magasinet Brøndby Biblen udkommer i øvrigt tirsdag sammen med Ekstra Bladet og kan købes for kun 22 kr.

Agger: Jeg kunne slet ikke kende Brøndby

Se også: Brøndby-rigmand kaster millioner i Riis-hold

Se også: Fodboldøkonom om blodigt Brøndby-regnskab: Her er dommen